**projektas**

**reg. Nr. T-240**

**2.21. darbotvarkės klausimas**

**Pasvalio rajono savivaldybės taryba**

**Sprendimas**

#### **DĖL UŽDAROSIOS AKCINĖS BENDROVĖS „PASVALIO AUTOBUSŲ PARKAS“ vykdomo KELEIVIŲ NEMOKAMO VEŽIMO**

2020 m. lapkričio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 6 straipsnio 33 punktu, 16 straipsnio 2 dalies 37 punktu, Lietuvos Respublikos transporto lengvatų įstatymu, Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašu, patvirtintu Lietuvos Respublikos susisiekimo ministro 2010 m. liepos 20 d. įsakymu Nr. 3-457 „Dėl Nuostolių, patirtų vykdant keleivinio kelių transporto viešųjų paslaugų įsipareigojimus, kompensacijos apskaičiavimo tvarkos aprašo patvirtinimo“ (su visais aktualiais pakeitimais), ir atsižvelgdama į Lietuvos Respublikos Vyriausybės 2020 m. lapkričio 4 d. nutarimą Nr. 1226 „Dėl karantino Lietuvos Respublikos teritorijoje paskelbimo“ (su visais aktualiais pakeitimais), Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. lapkričio 6 d. sprendimo Nr. V-2513 „Dėl karantino režimo priemonių nustatymo teikiant viešojo transporto paslaugas“ 1.5 punktą, Pasvalio rajono savivaldybės taryba nusprendžia:

1. Nustatyti, kad uždaroji akcinė bendrovė „Pasvalio autobusų parkas“ visais nustatytais keleivių vežimo vietinio reguliaraus susisiekimo autobusų maršrutais karantino režimo Lietuvos Respublikos teritorijoje metu keleivius vežtų nemokamai.

2. Nustatyti, kad uždarosios akcinės bendrovės „Pasvalio autobusų parkas“ nuostoliai, susidarę vykdant šio sprendimo 1 punkte nurodytą keleivių vežimą, yra kompensuojami iš Pasvalio rajono savivaldybės biudžeto lėšų teisės aktų nustatyta tvarka.

 Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus

vyriausioji specialistė

Virginija Antanavičienė

2020-11-17

tel. (8 451) 54 114

Suderinta DVS Nr. RTS-254

Pasvalio rajono savivaldybės tarybai

**AIŠKINAMASIS RAŠTAS**

#### **DĖL UAB „PASVALIO AUTOBUSŲ PARKAS“ KELEIVIŲ NEMOKAMO VEŽIMO**

2020-11-17

Pasvalys

**1. Problemos esmė.**

Lietuvos Respublikos Vyriausybė 2020 m. lapkričio 4 d. nutarimu Nr. 1226 „Dėl karantino Lietuvos Respublikos teritorijoje paskelbimo“ ir Lietuvos Respublikos sveikatos apsaugos ministras – valstybės lygio ekstremaliosios situacijos valstybės operacijų vadovas 2020 m. lapkričio 6 d. sprendimu Nr. V-2513 „Dėl karantino režimo priemonių nustatymo teikiant viešojo transporto paslaugas“ pateikė rekomendaciją karantino režimo metu atsiskaityti ne grynaisiais pinigais. Galimybių keleiviams atsiskaityti ne grynaisiais pinigais su UAB „Pasvalio autobusų parkas“ už keleivių vežimo autobusais reguliariais reisais vietinio susisiekimo maršrutais paslaugą šiuo metu nėra.

Lietuvos Respublikos vietos savivaldos įstatymo 6 straipsnio 33 punkte nustatyta, kad  viena iš savarankiškųjų savivaldybės funkcijų yra keleivių vežimo vietiniais maršrutais organizavimas, lengvatinio keleivių vežimo kompensacijų skaičiavimas ir mokėjimas, 16  straipsnio 2 dalies 37 punkte nustatyta, kad savivaldybės tarybos nustato tarifus už keleivių vežimą vietiniais maršrutais. Lietuvos Respublikos transporto lengvatų įstatymas*,* kurio 5 straipsnio 8 dalyje nustatyta, kad savivaldybės savo nustatyta tvarka gali papildomai leisti įsigyti važiavimo vietinio (miesto ir priemiestinio) reguliaraus susisiekimo autobusais bilietą su nuolaida ir kitų kategorijų asmenims (nei nustatyta minėtame įstatyme), taip pat įsigyti važiavimo bilietą su nuolaida tam tikromis savaitės dienomis ar paros valandomis. Su šiomis lengvatomis susijusias išlaidas savivaldybės kompensuoja iš savo biudžeto lėšų.

**2. Kokios siūlomos naujos teisinio reguliavimo nuostatos ir kokių rezultatų laukiama.** Naujų teisinio reguliavimo nuostatų nesiūloma.

**3. Skaičiavimai, išlaidų sąmatos, finansavimo šaltiniai**.

Nuostoliai, susidarę vežant keleivius vietinio reguliaraus susisiekimo autobusų maršrutais dėl šio sprendimo 1 punkte nurodyto nemokamo važiavimo, bus kompensuojami iš Pasvalio rajono savivaldybės biudžeto lėšų teisės aktų nustatyta tvarka.

**4. Numatomo teisinio reguliavimo poveikio vertinimo rezultatai galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Teigiamos: prisidėta prie Lietuvos Respublikos Vyriausybės 2020 m. lapkričio 4 d. nutarimą Nr. 1226 „Dėl karantino Lietuvos Respublikos teritorijoje paskelbimo“ nustatytų rekomendacijų karantino režimo metu vykdymo (rekomenduota atsiskaityti ne grynaisiais pinigais).

Neigiamos: bus reikalingos papildomos Savivaldybės biudžeto lėšos UAB „Pasvalio autobusų parkas“ nuostoliams, susidariusiems nemokamai vežant keleivius vietinio reguliaraus susisiekimo autobusų maršrutais karantino režimo metu, kompensuoti.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti –** nereikia.

**6. Sprendimo projekto iniciatoriai.** Pasvalio rajono savivaldybės administracija.

**7. Sprendimo projekto rengimo metu gauti specialistų vertinimai ir išvados**

Sprendimo projektui pritarta.

 Strateginio planavimo ir investicijų skyriaus

vyriausioji specialistė Virginija Antanavičienė